1. Lijubul li mahoñol - ndoñi:
Libihil-Liyi Mam ( 'Philosophie' = 'Philosophy') li mbéna yéñ lè li tihmbè mambadga mana: Kii Mut Binam a nla yi? Kii a nlama boñ? Inyuu kii a nla bot ñèm è? Njèè a yé, kii i yé to “Mut Binam” nyèmèdè? Libihil-Liyi Mam li soñda ki higi jam inyuu i kôsna yi i i nla hôla pom mut tolè kat i bôt, ñgim litén, ñgim loñ, soso pès i ñkoñ isi ( 'continent' = 'continent') tolè ñkoñ isi wosôna ( 'tout le monde entier' = 'the whole world') lè u niñ nsañ ni mahol, Mut Binam a sèmbèk mam mabè ni matjañg, a yéñék ni yôsnak litèlèp sép ( 'droiture' = 'uprightness') ni kona-ñgoo; lè Mut Binam a bôñgôl dikoña, mambay méé, bitison gwéé, biloñ gwéé ni miñkoñ nwéé. Jon di ñgwés sañgal ( 'exposer clairement' = 'to clearly set out') mahoñol més ikolba ni Jop ( 'Dieu' = 'God') nu Basaa ba nsébél 'Hilôlômbi'.
2. Hiñgaana ( 'légende' = 'legend') [hi mbagla i Hilôlômbi ni bôt ba binam] hi basôgôlsôgôl bés ba biyiglè bès ikolba ni mañjom ma ma biboñ lè Hilôlômbi a yék bôt ba binam botama, hi niiga bés lè Hilôlômbi ki nyèn Basaa ba nsébél lè 'Nyambè'. Ibôt ba mpot i hop ba nsébél lè 'lingala', ba nsébél Jop lè 'Nzambé'. Hiñgaana hi makè ma Hilôlômbi, hi niiga ki bés lè Nyambè a bihèk mimbuu ni bôt ibaa. Bana bôt ibaa ba bigwal bôt bapè. Ba béniñ ni Hilôlômbi, ba béhañ bé yom yokiiyo; ba béé masée, ba bé yi mè ndutu, to nyèmb. Ba bééana Niñ i Boga ( 'la Vie éternelle' = 'Eternal Life'); i ñgéda ba béé ba mañap, ba béé ba kè i yén dilo boo isi È i Niñ i Boga i ba bésébél lè 'Singan' ['Simñgañ'] inyuu i yila ki boñgè ba wanda. Kii bôt ba biyila ñgañdak, ba bibôdôl oona bonibo ni boñ mam mabè; ba bé niñ habé nsañ to i kédé adna.
3. Jon Hilôlômbi a bikénéés ( yék) bôt ba binam. Nyambè a binup kii È i Niñ i Boga yéé ('Singan' -- 'Simñgañ'), a bikèna yo. Hilôlômbi ni bôt ba binam ba bibaglana inyuu lè bôt ba binam ba bé bégés habéé Hilôlômbi; bôt ba béyônôs habéé matiñ, mambén ni maéba ('lois et enseignements' = 'commandments and teachings') malaam ma Nyambè; bôt ba bé ti habéé Nyambè nyètama lipém jéé. Bôt ba béhèk habéé mahoñol malaam bonibo; ba béniñ habéé ni ñsañ to ni adna. Hodohodo, adna i kédé ñsañ won wa gati nguy, won wa galona ki mahol i kédé miñkoñ, mambay ni bitison bi loñ basaa-bati-mpôô . Ndi Jean-Marcel Eugène WOGNOU a bibat i mbadga ini: « L´absence totale de son nom [Hilôlômbi - Nyambè] dans la liturgie serait-elle la concrétisation de cette légende […] » ? (Wognou 1985 : 125)
4. Basôgôlsôgôl ('ancêtres' = 'ancestors' ) bés ba béhémlè lè Hilôlômbi-Nyambè a yé Mbuu i Boga u i bi hèk ni bod mimbuu, bôt ba binam, higi yom i i yé. Basôgôlsôgôl bés ba béyi lè Nyambè a gwéé maoñg ma Mut Binam, ndi Hilôlômbi a ta bé Mut Binam; hala wèè Mut Binam a gwéé tolè a yé poona i Nyambè, inyuu lè Nyambè nyèn a bihèk, a biboñ nyè.
5. Ñum (Dr.) NOUCK BASSOMB a bitila i kaat yé -- yak malét (nu) ñkèñi Yosèp MBUY ni malét (nu) ñkèñi Pétrô TITI NWÈL -- inyuu i kôsna Mbôgi i Ñgida i Yônôs 2 i Suglu Ikèñi ( 'Maîtrise' = 'Master´s Degree'): « […] les Bassa admettent l´existence d´un Dieu créateur initial doué d´un nom propre sans pluriel et sans caractère diversificatif, Hilôlômbi, généralement anthropomorphique quoique non-humain, juge et autorité suprême de l´univers en tant que créateur du ciel et de la terre, origine de toutes choses et référence ultime de l´éthique, infiniment lointain et transcendant. Les Bassa se le représentent comme l´Ancêtre primordial, […] ayant délégué la majorité de ses pouvoirs à son fils Koba, autorité dans le monde en tant que démiurge. Il est omniscient, omnipotent et omniprésent. C´est pourquoi on l´appelle Batuu-Pek, Bapak-Nguy, Mbaye-Hihoma. » ( Nouck Bassomb, Kaat i Mbôgi 2, mapèp 6 ni 7) Hilôlômbi a nsébla ki lè 'Bayemi-Kok' inyuu lè a nlèl higii mut, higii mbuu, higii sat, higii yom ; Hilôlômbi-Nyambè a nla bum bo, a nla kok bo, a nla tét bo, a nla yihla bo kii libu.
6. Ñum Eugène WOGNOU nyèk a bitila bikaat ikolba ni Mbok basaa ni liten li basaa. I kédé kaat yéé yada, a ñtila : « Le Basaa croit à une divinité supérieure qui aurait existé de toute éternité. Il la nomme Hilôlômbi (1) ou Mbot […] Créateur = Hilôlômbi = Être Suprême = Dieu ». I yéé pès, Mbombog Théodore Mayi ma Matip ma NDÔMBÔL a bitila : « […] Hilôlômb, l´Ancien des Anciens, le Doyen des Ancêtres, nom propre unique attribué au Dieu Eternel, créateur de toutes choses et en qui les anciens basaà croyaient. » (Mayi-Matip 1983 : 35) Ñum Eugène Wonyu a bitila ki lè Hilôlômbi – Nyambè a gwéé pom ñtôô man : Mbot-Bôt. I nènè lè Mbot-Bôt nyèn Ñum Nouck Bassomb a nsébél lè Koba.
7. Ñgañdak diloga ni diñgoñda di Ngog-Lituba di sima nyè jol, ndi ñgañdak bodaa ni bôlôm ba Ngéé-Nanga ba bégés bé nyè to yônôs matiñ ni maéba méé, inyuu i niñ kii mabodlè, ni bana niñ i boga. Niñ i Boga i yé niñ i nom, niñ i i gwéé bé lisuk, i yé liniñ i pañ ni lôñni Hilôlômbi; to ibalè minsôn ni bihès ( nyuu i) bi Mut Binam bi nwo, mbuu wéé u ñkèè Liyéénè li Hilôlômbi, inyuu niñ maséé ni makénd i pañ ni lôñni Nyambè. Ndi ibalè Mut Binam a nwoo haa ni Hilôlômbi, mbuu wéé wa niñ béé i pañ Hilôlômbi, ndi wa léba i ndôa ( 'enfer' = 'hell'), i homa hyéé, mandutu ni njôhgè i i gwéé bé lisuk. Hala wèè Niñ i Boga i yé liniñ ni liyônôs, ni makénd, matiñ ni maéba malaam ma Hilôlômbi– Nyambè, hana isi kii i ñgi. Ndi nyi lè Hilôlômbi-Nyambè a ñgwés bé lè mut matjang a kôsna Niñ i Boga; jon Hilôlômbi a binup È yéé i Niñ Boga, 'Singan' ['Simñgañ'] yéé tôbôtôbô . Hilôlômbi-Nyambè a ñgwés ñdigi lè i bôt ba ba ñkè matjang ñgwéé, i bôt ba ba niñ ´ñsañ ni bôt bapè, i bôt ba ba gwéé kona-ñgoo ni ba téé sép, ba kôsna niñ i boga.
8. Litèlèp Sép li yé libana ni linoñ mahoñol, bipôdôl, bikélél, bilèm ni mañjèl ma mbalè, ma maliga; mañjèl ma ma yé ki liyômba; bilèm bi bi ta bé nkoda, mañjèl ma ma nkèna bé i waaé to i waalôm; bigwélél bi bi yé mapubi ('pure - propre' = ' pure - clean'), bi yéñ bé lè bi boñ bôt bapè béba; maboñok ni mañjèl ma ma yéñ bé lè ma téénga tolè ma pèl mahol to liké li bisu li bôt bapè; bilèm bi bi tjañgap béé, bilèm bi bi ta bé kwaat, mañjèl ma ma ñkèna bé lièmb tolè ma ma yéñ bé lé ma ñkôp matjél ma bôt bapè ; manjèl ma ma yéñ lè Hilôlômbi-Nyambè nyètama nyèn a kéés higi jam.
9. Kii Hilôlômbi – Nyambè a bikénéés (binwas) bôt ba binam, kii a biyék bo botama, inyuu lè ba bibôdôl boñ mam mabè, bôt ba binam ba biyéñ bé lè ba kèñglè matjañg ni mam mabè, tolè ba kwak mabè map. I pot mbalè, ba bibôdôl bégés, yagal, soohè ni yéñ ñgam i bisat, ñgim mimbuu mi Hilôlômbi – Nyambè a bihèk, ñdi mimbuu mi mi mbida bé matiñ, sômbôl ni maéba ma Hilôlômbi - Nyambè. Matén momasô ni biloñ gwo bisôna bi ñkoñ isi bi gwéé bisat – 'divinités - idoles' = 'deities - idols'. Yag Mbok basaa i gwéé bisat gwéé. Basôgôlsôgôl bés ba béyi hala; ba béyi lè bisat bi ta bé Hilôlômbi – Nyambè; sat i ta bé Jop. Jean-Marcel Eugène Wognou a ntila lè basôgôsôgôl bés ba bitéé, ba bikit ini mbén lè: “ Muda a yi Ngé to linun sat pe ni mis, a gwé hop ni MBOK. Mbok hoom!” ( Wognou 1985: 62)
10. Basaa ba gwéé bisat boo (9): Ngambi, Nge, Um, Koo, Njeg, Ngena, Kul, Lep-Liemb, Hu. Di nyi lè i sat i ba nsébél lè 'Hu' i bilôl i Bum tolè i loñ i Kam ni Mis [Likôl i Ñgéda Kwañ] – Egipto i Ñgéda Kwañ ( 'Égypte antique' = 'Ancient Egypt'). I bikélél bi Ñum DICKA-AKWA nya Bonambela, ini banga lè 'Hu' i yé i hop u basaa, i bé bôñla ki i Egipto i Ñgéda Kwañ. 'Hu' i béé ni i yé ki 'bikélél bi bi nla nyiñgis gwom, bi bi nla hèñèl ñgim gwom'. Di nyi ki lè bôt i homa tolè i tison ini ba bésébél nyoo lè Sent-nefer, i Egipto i Ñgéda Kwañ -Likôl i Ñgéda kwañ, ba bé bégés sat yada i ba bé sébél lé 'Ha'. Higi mut a nla tèhè lè 'Hu' ni 'Ha' ba pôôna. Ñgim bôt i loñ basaa i mbéna ki kal lè: “Boo (l)i lèl bé likañ”. Ñgim Bambombok i yéba i ñkal ni añal ki lè makañ ma yé i kédé gwom bi Mbok.
11. Mbok i yé kat i bon ba basaa bobasôna, miñkoñ nwap, bigwélél gwap ni liniñik jap; higi man basaa ( a yé) tolè ñgond basaa (i yé) man tolè ñgond Mbok i liten jés. I ñgéda basôgôlsôgôl bés bo bôô (9) ba bétéé Mbok basaa – matiñ ni mambén ma litén jés i Ngok-Lituba --, ba bikal lè: « […] sont citoyens Basaa ceux qui traversèrent la Liwa ou naquirent à Ngok-Lituba ou leurs descendants des parents non esclaves ou captifs, ou ceux qui auront acquis après la naturalisation rituelle devant l´assemblée réunie, le titre de Nsaa. Tout cet ensemble constituera le MBOK. » ( Jean –Marcel Eugène Wognou 1985 : 61) Jon basôgôlsôgôl bés ba bitéé ni kit lè : « 1°) NWAA MBOK : la femme appartient à la tribu. Tu n´abandonnera/ 2°) MANYO MA MBOK : les décisions du peuple tu ne les casseras/ MIS MA MBOK : les yeux du peuple, tu en feras attention »… ( Jean –Marcel Eugène Wognou 1985 : 62)
12. Mbok i yé ki ñkoñ isi wosôna, i pès di ntèhè ni i ñgida di ntèhè béé : « Le Mbok symbolise l´Univers et s´organise comme lui, en deux faces. D´ailleurs le mot 'Mbok' signifie, dans son sens restreint : 'Univers' et vient du verbe BOK : ranger, disposer en ordre pour obtenir le contenu le plus dense possible. » ( Mbombog Mayi-Matip 1983 : 35) I kaat yéé Miñañ mi M´bok Basaa Kôba, Ndôn-lolog-Wonyu WONYU a bitila lè: « Banga ini le Mbok i loñ Basaa i nkobol mam ngandak. » ( Wonyu Wonyu 1975 : 14) ; di añ mu lè Mbok i yé ki « […] likoda Li Bambombok » ba ba yé bapôdôl ba Mbok, « Mbok i yé Ngéda ( I mbok kôba ni kwañ) », « Mbok i yé Litén […] », « Mbok i yé Loñ ( mbok Basaa ni Mpôô)» ; Mbok basaa i nla ki ba « 'mbañ' ( 'politique' » = 'politics'), miñañ, « yigil matumba » ( 'géographie' » = 'geography'), libulus ñkus, « yima ( 'religion' » = 'religion') .
13. Ñgim bôt i Mbok yés, Mbok basaa, i mbégés, i nsoohè, i nyagal ñgim mimbuu i ba nyi bé loñgè loñgè : « On rencontre aussi dans la théogonie bassa des dieux, des demi-dieux, des dieux subalternes, des génies, des forces naturelles et les esprits des espèces animales. » ( Nouck Bassomb, i Kaat Mbôgi 2, lipep 7). I yéé pès, Eugène WOGNOU a bitila : « […] le Bassa croit aux autres êtres qui ne sont pas des hommes et qui disposent d´une puissance supérieure à celle des humains en certains domaines. Ce sont des présences invisibles qui se manifestent quant à leur forme, (ombre), mais précises dans le temps et dans l´espace, activité particulière qui suppose en eux une volonté. Cette volonté n´est jamais ni certainement bonne ni certainement mauvaise ; pour la Bassa, ne compte que la manifestation de leur présence et de leur puissance. » ( Jean-Marcel Eugène Wognou 1985 : 126) Ibalè makañ bé mana, kii ni i ?
14. Di nyi lè malét (nu) ñkèñi Imanuel MABÈ a bikal lè Basaa ba nlama nwas gwom kii makañ ni lièmb ; Basaa ba nlama sal ñgañdak ni ñtôñ inyuu mahol (ma) ni liñgwañ li miñkoñ map ni li loñ. Bôt ba makañ ba mbéna toñol lè makañ ma yé likop yi i mam ma sôli ma mbok i bôt ba binam ba mbéna bé tèhè, libôñôl i yi i i sôli, inyuu nyiñgis ni hèñèl mam ma mbok i bôt bobasôna ba ntèhè. Mintôôk mi bôt ( 'initiés' = 'initiates') mi mbéna ki añal lè lièmb li yé liboñ béba lôñni i yi i i sôli ntôôk u kôsna i mbok mut binam a ntèhè béé. Ikolba ni yi i i sôli, ni mam ma ma sôli i Mbok bôt ba ntèhè béé, Mbombog MAYI-MATIP a bitila lè : « Il résulte de cette conception que l´institution MBOK implique l´acquisition permanente de connaissances négatives et positives de l´Univers […] » ( Mayi-Matip 1983 : 35)
15. Hodo, bôt ba makañ ba nhomb ki lè ntôôk u mut binam ('initié' = 'initiate') u nla bôdôl boñ mam mabè, matjañg, lôñni i yi i mbok isôli a gwéé, i ba bé lè a yi lè lièmb jon a yé i boñ. Ñgim bôt i loñ basaa-bati-mpôô i ntèhè lè lièmb li yé 'makañ mabè' Hala a ñgwés kal lè makañ ni lièmb ba béna ba ni kè ñtôñ ; ba yé bèbèè lè yom yada. Di nti hihéga hyada : ñgim mintôôk mi bôt mi mbéna boñ lè mimbuu ñwap mi pam, mi yék manyuu map ; yak ibôt ba ñkè lièmb ba nla boñ hala. Mintôôk mi bôt mi ñkôsna ñgim ñguy i bisat bi pôôs bo, i ñgéda ba nkop adna yap ni bisat bi, inyuu inôgôl gwo ni iyila minlimil map. Di nyi ki lè higi mut nu a nkop makañ a yéé a yila nlimil ( 'esclave' = 'slave') u ñgim mimbuu mi mi ñiñ i mbok bôt ba binam ba ntèhè béé. Jôga li mintôôk mi bôt mi yéé mi sèm ñgim bipès bi niñ yap ; bôt ba makañ ba yéba ba nyônôs ki bikila ( 'interdits - tabous' = 'forbidden things - taboos). Niñ i kundè bé i.
16. Hilôlômbi-Nyambè a ngwés lè bôt ba bégés nyè, nyètama ; lè bôt ba ti nyè lipém jéé ; lè ba yônôs matiñ ni maéba méé ; lè ba yéñ lè ba niñ nsañ ni i adna ni nyè ; lè ba niñ ni nsañ, i kédé adna, ba boñok ndigi mam malaam ; ba bakna maséé, makénd ni Niñ (i) Boga. Ñgim bon ba Mbok Liaa i ñkal lè di nlama bigda Liniñik ('la Culture' = 'the Culture') li basôgôl bés ni 'Liñgèn' li litén jés ; di nyi lè ba nkal hala inyuu lè ba ñgwés ndigi kop makañ ni jo lièmb. Jôga li bon ba Mbok Liaa bapè di ntèhè lè ndi nlama bigda ni hoñol Liniñik li basôgôlsôgôl bés i Ñgéda Kwañ ni Kôba inyuu i boñ lè Mbok yés, miñkoñ mès, mambay més ni bitison gwés bi bôñgla loñgè, bi oña loñgè, bi bana mapubi lôñni malèp ma mpôp, bañga bisuklu, balét ba ba ñkola ni ba ba niiga loñgè, mandap ma miñson, ma bibôlô ni ma libok gwom inyuu iboñ lè bôôlôm ni bôdaa ma Mbok Liaa ba sal ñgañdak, ba bana bibôlô, ba niñ loñgè, ba niñ i kédé nsañ ni adna.
17. Hiñgaana hi mbagla i Hilôlômbi ni bôt ba binam hi niiga bés lè sômbôl i Hilôlômbi – Nyambè i yé ilaam higi ngéda ; sômbôl i Hilôlômbi i yé lè bôt ba binam ba bégés nyè, ba yônôs matiñ ni maéba méé, ba niñ ñsañ ni i adna, ba bana niñ (i) boga. Di hôya bañ lè Hilôlômbi – Nyambè a yé Batuu-Pék ( 'Omniscient' = 'Omniscient'), Bapak-Nguy ( 'Tout-Puissant' = 'Almighty'), Mbaye-Hihoma ('Omniprésent' = 'Omnipresent'). Hilôlômbi – Nyambè a yé kii Bayémi-Kok : a yé Ñanè Mbok yosôna, ni higi mbok i yé ; a yé Ñanè mimbuu ni bôt bobasôna. A nla yilha mimbuu ni bôt bobasôna libu.
18. Lipémél li mahoñol - ndoñi:
Inyuu i boñ lè bôôlôm ni bôdaa ba Ngog-Lituba ba niñ mahol ( 'prospérité' = 'prosperity'), ba kôsna tohi – tohi i yé lipèy nyèmb boga, liniñ i adna, ñsañ ni makénd ni Hilôlômbi-Nyambè ; nyèmb boga i yé liniñ haa ni Hilôlômbi-Nyambè, litjél nôgôl nyè ni boñ sômbôl yéé -- ni niñ (i) boga, ya sômbla lè ba nèèbè lè Hilôlômbi-Nyambè ( ni ntôô-bañga man wéé Mbot-Bôt tolè Koba) à nsèdèl bo, inyuu lè ñgañdak bôôlôm ni bôdaa ba Ngog-Lituba i (ba) nyagal bé Hilôlômbi-Nyambè nyètama. Nyètama nyèn a yé Bayèmi-Kok ; Hilôlômbi-Nyambè nyètama nyèn a nlèl ; nyèn a nla bum, kok, tét higi mut binam, higi mbuu ni higi sat. Higi muñlôm tolè mudaa Mbok Liaa a nlama batma mambadga mana: (1) Baa Hilôlômbi - Nyambè a yé masée loñni mahoñol mèm, bikélél gwèm ni bilèm gwèm è? (2) Baa mè nsal ñgañdak inyuu mahol mèm ni ma litén jèm jolisôna a? (3) Baa litén jèm li nhôla mè lè mè nuk, mè hol, mè wandi, mè num, mè ba mbôô, mè kèè ni bisu u?
Mbihil-Ntila: Mathias Victorien NTEP
wol_Latn wol_Latn yor_Latn bam_Latn bam_Latn fra_Latn fra_Latn bam_Latn bam_Latn bam_Latn yor_Latn fra_Latn bam_Latn fra_Latn bam_Latn bam_Latn bam_Latn bam_Latn umb_Latn bam_Latn ltz_Latn